**NR.2329/22.10.2019**

**REFERAT DE APROBARE**

**privind stabilirea impozitelor si taxelor locale pentru anul** **2020**

Potrivit Legii nr. 227/08.09.2015 – Titlul IX - Codul fiscal - Consiliile locale si judetene adoptă hotarari cu privire la stabilirea impozitelor si taxelor locale pentru un an calendaristic , în coroborare cu prevederile Normelor Metodologice de aplicare a Codului fiscal, cu prevederile Legii nr. 273/ 2006 privind finantele publice locale.

 Alte acte normative in temeiul carora se stabilesc taxele si impozitele locale : Legea 215 /23.04.2001 privind administratia publica locala cu modificarile si completarile ulterioare .

 Prin Legea nr. 227/2015 şi a Legii nr. 24 /2010 legiuitorul a acordat scutirea de la plata

impozitului pe cladirile , terenurile intravilane si extravilane contribuabililor care fac parte din urmatoarele categorii : veterani de razboi, vaduve de razboi precum si vaduvele necasatorite ale veteranilor de razboi.

 Un alt act normativ care prevede scutiri de la plata impozitelor locale este Legea nr. 448/2006- Lege privind protectia si promovarea drepturilor persoanelor cu handicap,cu modificarile si completarile ulterioare ce cuprinde acordarea facilităţilor fiscale persoanele incadrate in grad de handicap grav sau accentuat.

 Impozitul pe clădiri, impozitul pe teren şi impozitul pe mijloacele de transport sunt creanţe fiscale anuale, care se plătesc în două rate egale, **până la 31 martie,** respectiv **30 septembrie** inclusiv.

 Taxa pe clădiri şi taxa pe teren se datorează pe perioada valabilităţii contractului prin care se constituie dreptul de concesiune, închiriere, administrare ori folosinţă, **şi se plăteşte lunar, până la data de 25 ale lunii următoare fiecărei luni din perioada de valabilitate a contractului.**

 Pentru neplata la termenele enunţate, contribuabilii datorează majorări de întârziere de **1%,** pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate inclusiv.

Impozitul anual pe clădiri, teren şi mijloace de transport, datorat bugetului local de către contribuabilii persoane fizice şi/sau juridice, în cuantum de până la 50 de lei inclusiv, fiecare, se plăteşte integral până la primul termen de plată.

 Creantele fiscale restante , aflate in sold la data de 31 decembrie a anului , mai mici de

 **10 lei ,** inclusiv , se anuleaza , conform art.266 alin.5 din Legea 205/2015 privind Codul de procedura fiscala .Plafonul se aplica totalului creantelor fiscale datorate si neachitate de catre debitor.

 Propunem pentru plata cu anticipatie , pana la data de 31.03.2020 , a impozitului pe cladiri teren , mijloace de transport datorat pe intregul an de catre contribuabili persoane fizice acordarea unei bonificatii de 10% si pentru contribuabilii juridici , acordarea unei bonificatii de 5 % .

 Propunem plafonul obligaţiilor fiscale restante, datorate de către debitorii persoane fizice şi juridice, ce vor fi menţionaţi în lista ce se va publica trimestrial, până în ultima zi a primei luni din trimestrul următor celui de raportare, conform prevederilor art. 162 alin. 2 lit. b) din Legea nr. 207/2015 privind Codul de Procedură Fiscală, astfel: **100 lei .**

 In ceea ce priveste majorarea impozitelor , Consiliile locale care au obligatia de a indexa impozitele tinand cont de rata inflatiei pentru anul fiscal anterior conform art.491 , ali. 1 din Legii nr. 227/08.09.2015 – Codul fiscal . Intrucat , rata inflatiei pentru anul 2018 a fost pozitiva , respectiv **4.6 %** conform valorii publicate de Institutul de Statistica propun ca impozitele sa fie majorate pentru anul 2020 cu rata inflatiei de 4,6%.

 Având în vedere motivele prezentate mai sus propunem aprobarea în plenul şedinţei de consiliu a taxelor şi impozitelor locale pentru anul 2020 conform anexei prezentului referat.

**PRIMAR**

**OLTEAN OVIDIU**